Ympäristöterveydenhuollon yhteistyöryhmä

Asettaminen	
	Sosiaali- ja terveysministeriö on tänään tekemällään päätöksellä asettanut ympäristöterveydenhuollon yhteistyöryhmän seuraamaan ja edistämän viranomaisten yhteistyötä ympäristöterveydenhuollossa.	

Toimikausi	
	1.9.2007 - 31.12.2012  	

Tausta	
	Yksilön ja hänen elinympäristönsä terveydensuojelu on osa kansanterveystyötä. Kansanterveyslaki (66/1972) on alusta alkaen koskenut myös ympäristöterveydenhuoltoa, mutta vuonna 1997 kansanterveyslain muutoksen (1131/1997) yhteydessä kansanterveyslakiin otettiin käsite ”ympäristöterveydenhuolto”, jolla tarkoitetaan yksilön ja hänen elinympäristönsä terveydensuojelua. Vuonna 2005 kansanterveyslakia muutettiin (928/2005) siten, että sen 1 §:ssä ympäristöterveydenhuoltoon kuuluviksi laeiksi säädetään kuuluvaksi seuraavat lait: terveydensuojelulaki (763/1994), elintarvikelaki (361/1995), eläimistä saatavien elin-tarvikkeiden elintarvikehygieniasta annettu laki (1195/1996, jäljempänä hygienialaki), tuoteturvallisuuslaki (914/1986), joka on kumottu ja korvattu kulutustavaroiden ja kuluttajapalveluksien turvallisuudesta annetulla lailla (75/2004), kemikaalilaki (744/1989), toimenpiteistä tupakoinnin vähentämiseksi annettu laki (693/1976, jäljempänä tupakkalaki) sekä eläinlääkintähuoltolaki (685/1990). Vuoden 2006 maaliskuun alusta tuli voimaan uusi elin-tarvikelaki (23/2006), jolla kumottiin edellä mainitut elintarvikelaki ja hygienialaki sekä terveydensuojelulain 8. luku.

Pääasiallinen vastuu ympäristöterveydenhuoltoon liittyvän lainsäädännön valvonnasta on kunnilla. Ympäristöterveydenhuollon tehtäväkenttä on kunnissa erittäin laaja. Kunnan ympäristöterveydenhuollon toimeenpantavaksi kuuluu edellä mainittujen ympäristöterveydenhuollon lakien lisäksi myös eläintautilaki (55/1980), eläinsuojelulaki (247/1996), Euroopan yhteisön yhteisen maatalouspolitiikan täytäntöönpanosta annetun lain (1100/1994) nojalla annettuja säädöksiä, laki helposti leviävien eläintautien vastustamisesta (488/1960) sekä laki eläinten kuljetuksesta (1429/2006). Valtionhallinnon tehtävänä on vastata valvonnan johdosta, suunnittelusta ja toimeenpanon yhdenmukaisuudesta maassamme. Valvonnan ylin johto jakaantuu ministeriöiden kesken seuraavasti:

Terveydensuojelulaki	sosiaali- ja terveysministeriö
Elintarvikelaki	maa- ja metsätalousministeriö (1.1.2008 alkaen)
Tuoteturvallisuuslainsäädäntö	kauppa ja teollisuusministeriö
Tupakkalaki	sosiaali- ja terveysministeriö
Kemikaalilaki	sosiaali- ja terveysministeriö
Eläinlääkintähuoltolainsäädäntö	maa- ja metsätalousministeriö

Ministeriöiden alaiset keskushallinnon valvontaviranomaiset, jäljempänä keskusviranomaiset, suunnittelevat, ohjaavat ja valvovat ympäristöterveydenhuoltoa valtakunnallisesti omilla toimialueillaan seuraavasti:

Elintarviketurvallisuusvirasto (EVIRA)	elintarvikelaki, eläinlääkintähuoltolainsäädäntö
Kuluttajavirasto (KUV)	tuoteturvallisuuslainsäädäntö
Sosiaali- ja terveydenhuollon
tuotevalvontakeskus (STTV)	terveydensuojelulaki, tupakkalaki, kemikaalilaki

Lisäksi lääninhallitus ohjaa ja valvoo annettujen säännösten ja määräysten noudattamista läänin alueella.

Edellä kuvattua ympäristöterveydenhuoltoa johdetaan ja ohjataan usean ministeriön ja keskusviraston sekä lääninhallitusten toimesta. Jotta kuntien valvonnan järjestämisen ja valvonnan ohjaus olisi edellä mainitusta huolimatta yhdenmukaista, tasapuolista ja tehokasta, yhteistyön seurantaan ja sen kehittämiseen tarvitaan yhteistyöryhmä, jossa ovat edustettuina asianosaiset ministeriöt, keskusvirastot, lääninhallitukset sekä kunnat.	

Tavoitteet	
	Ympäristöterveydenhuollon yhteistyöryhmän tavoitteena on huolehtia siitä, että ympäristö-terveydenhuollon lainsäädännön valvonnan järjestämistä koskevat periaatteet ja lainsäädäntö sekä kunnan viranomaisten ohjaus ja neuvonta ovat tasapuolista ja mahdollisimman yhdenmukaista.	

Tehtävä	
	Ympäristöterveydenhuollon yhteistyöryhmän tehtävänä on ohjata, edistää, kehittää ja seurata ministeriöiden, keskusvirastojen, lääninhallitusten sekä kuntien viranomaisten välistä yhteistyötä ympäristöterveydenhuollossa. Yhteistyöryhmän erityisenä tehtävänä on:
1.	seurata ja edistää valtioneuvoston 1.3.2007 tekemän elintarvikevalvonnan kehittämistä koskevan periaatepäätöksen muutoksen mukaisten ympäristöterveydenhuollon yhteistoiminta-alueiden muodostumisen toteutumista.
2.	seurata ympäristöterveydenhuollon lainsäädännön edellyttämien valvontaohjelmien ja suunnitelmien toteutumista ja tehdä tarvittaessa ehdotuksia niiden sekä valvonnan laatuun liittyvän lainsäädännön kehittämiseksi
3.	edistää ja seurata ympäristöterveydenhuollon yhteisen kohdetietojärjestelmän kehittämistä
4.	arvioida kuntien vastuulla olevan ympäristöterveydenhuollon valvonnan rahoitus-tarpeita ottaen erityisesti huomioon, mitä vaikutuksia valvonnan maksullisuuden lisäämisellä on kuntien tulokertymään ja valvonnan resurssien kehittymiseen
5.	arvioida ympäristöterveydenhuollon laboratoriotoiminnan kehittymistä ja antaa tarvittaessa ehdotuksia laboratorioiden toimintaedellytyksien ja alueellisen jakautumisen kehittämisestä.	

Organisointi	
		Puheenjohtaja Jari Keinänen, ylitarkastaja, sosiaali- ja terveysministeriö 	
		
Varapuheenjohtaja Veli-Mikko Niemi, elintarviketurvallisuusjohtaja, maa- ja metsätalousministeriö 	

Jäsenet:	
		Riitta Heinonen, apulaisosastopäällikkö, maa- ja metsätalousministeriö 	
		Henkilökohtainen varajäsen Pirkko Skutnabb, eläinlääkintöneuvos, maa- ja metsätalousministeriö 	
		Ilkka Cantell, kaupallinen neuvos, kauppa- ja teollisuusministeriö 	
		Henkilökohtainen varajäsen Ulla Karhu, neuvotteleva virkamies, kauppa- ja teollisuusministeriö 	
		Tuula Manelius, hallitussihteeri, sisäasiainministeriö 	
		Henkilökohtainen varajäsen Kari Parkkonen, lainsäädäntöneuvos, sisäasiainministeriö, alueiden ja hallinnon kehittämisosasto, oikeusyksikkö 	
		Raija Koskinen, budjettineuvos, valtiovarainministeriö 	
		Henkilökohtainen varajäsen Tuomas Sukselainen, budjettineuvos, valtiovarainministeriö 	
		Jorma Hirn, osaston johtaja, Elintarviketurvallisuusvirasto 	
		Henkilökohtainen varajäsen Ulla Poutiainen-Lindfors, ylitarkastaja, Elintarviketurvallisuusvirasto 	
		Tomi Lounema, johtaja, Kuluttajavirasto 	
		Henkilökohtainen varajäsen Laura Holkko, lakimies, Kuluttajavirasto 	
		Merja Vuori, ympäristöterveyspäällikkö, Sosiaali- ja terveydenhuollon tuotevalvontakeskus 	
		Henkilökohtainen varajäsen Annette Ekman, ylitarkastaja, Sosiaali- ja terveydenhuollon tuotevalvontakeskus 	
		Inna Ilivitzky, läänineläinlääkäri, Etelä-Suomen lääninhallitus 	
		Henkilökohtainen varajäsen Eija-Riitta Tarhanen, ylitarkastaja, Etelä-Suomen lääninhallitus 	
		Tarja Hartikainen, erityisasiantuntija, Suomen Kuntaliitto 	
		Henkilökohtainen varajäsen Johanna Karlström, lakimies, Suomen Kuntaliitto 	
		Olli Simonen, neuvotteleva virkamies, sosiaali- ja terveysministeriö, terveysosasto 	
		Henkilökohtainen varajäsen Marilla Lahtinen, ylitarkastaja, sosiaali- ja terveysministeriö 	
		
Sihteeri Matti Karuvaara, ylitarkastaja, Sosiaali- ja terveydenhuollon tuotevalvontakeskus 	
		
	Henkilöstöpoliittisten asioiden osalta yhteistyöryhmän tulee kuulla kunnallisen virkaehto-sopimuksen osapuolia.	

Kustannukset ja rahoitus	
	Työryhmän tulee työskennellä virka-aikana ilman erillistä korvausta. Työryhmän kustannukset maksetaan momentilta 33.01.21	

	Peruspalveluministeri	Paula Risikko	

	
	
	Hallitussihteeri	Helena Korpinen	

	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Liisa Hyssälä
Kansliapäällikkö Kari Välimäki
Erityisavustaja Marja Tallavaara
Erityisavustaja Anna Manner-Raappana
Maa- ja metsätalousministeriö
Kauppa- ja teollisuusministeriö
Valtionvarainministeriö
Sisäasiainministeriö
Elintarviketurvallisuusvirasto
Kuluttajavirasto
Sosiaali- ja terveydenhuollon tuotevalvontakeskus
Etelä-Suomen lääninhallitus
Suomen Kuntaliitto
STM/TRO
STM/PSO
STN/TAO
STM/HAO
STM/VIE
STM/Kirjaamo
STM/Hare